Babelscape/SREDFM huggingface dataset:
Ουίλιαμ Τόμσον

Ο Ουίλιαμ Τόμσον, 1ος βαρόνος Κέλβιν (αγγλ. William Thomson), μέλος του Τάγματος της Αξίας, μεγαλόσταυρος ιππότης του Βασιλικού Βικτοριανού Τάγματος, μέλος του Συμβουλίου Επικρατείας του Ηνωμένου Βασιλείου, μέλος της Βασιλικής Εταιρείας, μέλος της Βασιλικής Εταιρείας του Εδιμβούργου (1824-1907) ήταν Ιρλανδός και Βρετανός φυσικός που το 1892 απέκτησε τίτλο ευγενείας και ονομάστηκε βαρόνος Κέλβιν από την ομώνυμη περιοχή. Στη βιβλιογραφία είναι γνωστός και ως Λόρδος Κέλβιν, ιδιαίτερα γνωστός από την επινόηση της θερμοκρασιακής κλίμακας Κέλβιν, η οποία αρχίζει από το απόλυτο μηδέν.

Τον τίτλο αυτό έλαβε από το πρωτοποριακό και περισπούδαστο έργο του της ανάπτυξης υποβρύχιων καλωδίων τηλεγράφου χάρη των οποίων και αναπτύχθηκαν οι επικοινωνίες μεταξύ των εκατέρωθεν ακτών του Ατλαντικού ωκεανού.
Επίσης ο Κέλβιν θεωρείται ο πρώτος που συνειδητοποίησε ότι στις θερμοκρασίες θα πρέπει να υπάρχει ένα και μόνο κατώτατο σημείο, δηλαδή το απόλυτο μηδέν βάσει του οποίου και ανέπτυξε (επινόησε) τη γνωστή κλίμακα θερμοκρασίας που φέρει το όνομά του, την κλίμακα Κέλβιν.

Κατηγορία:Βρετανοί φυσικοί
Κατηγορία:Βρετανοί μηχανικοί
Κατηγορία:Βρετανοί εφευρέτες
Βασιλειανός Κώδικας

Ο Βασιλειανός Κώδικας (λατ. "Codex Basilensis) " είναι μεσαιωνικό ελληνικό χειρόγραφο (κώδικας) που περιέχει τα τέσσερα Ευαγγέλια της Καινής Διαθήκης. Συμβολίζεται με το Ee ή το 07, ενώ φυλάσσεται στη Βιβλιοθήκη του Πανεπιστημίου της Βασιλείας (Βασιλεία, Ελβετία), εξ ου και η ονομασία του, όπου καταγράφεται ως "AN III 12". 

Ο κώδικας αυτός είναι γραμμένος σε κεφαλαιογράμματη τετραγωνισμένη ελληνική γραφή και χρονολογείται στα μέσα του 8ου αιώνα. Η διάσταση της κάθε σελίδας είναι 23x16,5 εκατοστά. Το υλικό των φύλλων είναι εξαιρετικής ποιότητας περγαμηνή (vellum). Το κείμενο της Καινής Διαθήκης καλύπτει 318 φύλλα. 

Ο Βασιλειανός Κώδικας, αν και παρουσιάζει κάποια τυχαία χάσματα, θεωρείται ένα από τα καλύτερα χειρόγραφα της λεγόμενης συριακής οικογένειας χειρογράφων. Η αντιπαραβολή του έγινε αρχικά το 1707 από τον Μιντ και αργότερα από τον Βετσέιν.

Τον κώδικα αυτόν, κατά πάσα πιθανότητα, έφερε στη Βασιλεία τον 15ο αιώνα ο καρδινάλιος Ιωάννης της Ραγούζα (1380-1443).
Θερμική ακτινοβολία

Θερμική ακτινοβολία ονομάζεται η ηλεκτρομαγνητική ακτινοβολία που εκπέμπεται από την επιφάνεια ενός σώματος λόγω της θερμοκρασίας του. Γενικά, η θερμική ακτινοβολία που εκπέμπει ένα σώμα αντιστοιχεί σε συχνότητες ολόκληρου του φάσματος ακτινοβολίας αφού προέρχεται από τη θερμική, «τυχαία», κίνηση των συστατικών της ύλης. Μερικά παραδείγματα είναι η υπέρυθρη ακτινοβολία (μη ορατή) που εκπέμπεται από ένα καλοριφέρ καθώς και η ακτινοβολία που εκπέμπεται από μία εστία φωτιάς (μέρος της οποίας, όπως γνωρίζουμε, ανήκει στο ορατό φάσμα). Αν και οι συσκευές αυτές ή η φωτιά ζεσταίνουν τον χώρο επίσης λόγω της δημιουργίας θερμών ρευμάτων αέρα, μέρος της θερμότητας που απελευθερώνουν είναι υπό την μορφή ακτινοβολίας. Ως αποτέλεσμα, αισθανόμαστε την θερμότητα που εκπέμπεται από την φωτιά ακόμα και αν ο περιβάλλον αέρας είναι πολύ κρύος.

Γενικά όλα τα σώματα στη Φύση χάνουν ή αποκτούν θερμότητα εκπέμποντας ή απορροφώντας ακτινοβολία. Καθώς κινούνται αδιάκοπα, τα σωματίδια που συγκροτούν ένα σώμα εκπέμπουν ακτινοβολία, χάνοντας έτσι ένα μέρος της κινητικής τους ενέργειας με συνέπεια να αρχίζουν να επιβραδύνονται και έτσι τα σώματα που συγκροτούν να ψύχονται. Η ποσότητα της ενέργειας που αντιστοιχεί σε κάθε περιοχή συχνότητας εξαρτάται από τον συντελεστή εκπομπής του σώματος, ο οποίος καθορίζεται από το υλικό και την θερμοκρασία του σώματος καθώς και από την γωνία υπό την οποία γίνεται η εκπομπή ή η απορρόφηση. Ένα ιδανικό σώμα του οποίου ο συντελεστής εκπομπής είναι σταθερός ονομάζεται φαιό σώμα ενώ αν ο συντελεστής είναι σταθερός και ίσος με την μονάδα τότε καλείται μέλαν σώμα. Όταν το μέλαν σώμα βρίσκεται σε θερμική ισορροπία η ακτινοβολία που εκπέμπει ονομάζεται "ακτινοβολία μέλανος σώματος". Η κατανομή της ενέργειας στις διάφορες συχνότητες για το μέλαν σώμα καθορίζεται από τον Νόμο του Πλανκ. Ο νόμος του Βιέν μας δίνει την συχνότητα της μέγιστης εκπομπής και ο νόμος των Στέφαν - Μπόλτζμαν δίνει την συνολική ενέργεια που εκπέμπεται ανά μονάδα επιφάνειας.

Χάρη στη θερμική ακτινοβολία η Γη θερμαίνεται από τον Ήλιο. Ειδικότερα, το μέτρο της ηλιακής θερμικής ακτινοβολίας λέγεται Ηλιακή σταθερά.
Θάλεια Ματίκα

Η Θάλεια Ματίκα (4 Ιουλίου 1978) είναι Ελληνίδα ηθοποιός και σκηνοθέτης.
Αίκουοι

thumb|Xάρτης της αρχαίας κεντρικής Ιταλίας 

Οι Αίκουοι "("λατινικά: "Aequi)", ήταν αρχαίος λαός της Ιταλίας που ζούσε στην περιοχή του Λάτιου. Άλλες ονομασίες με τις οποίες ήταν γνωστοί είναι Αίκοι ή Αικανοί ή Αικουικλοί ή Αίκικλοι.

Ήταν εχθρικός λαός προς την Ρώμη από την ίδρυση της και πήραν μέρος σε πολλές μάχες εναντίον των Ρωμαίων μεταξύ των οποίων ήταν η μάχη του Μονς Algidus το 458 π.Χ.. Μετά τον Β΄ Σαμνιτικό πόλεμο φαίνεται να έχασαν την κυριαρχία τους και απέκτησαν το δικαίωμα του "Ρωμαίου πολίτη χωρίς δικαίωμα ψήφου" , αργότερα με την ίδρυση αποικιών έγιναν μέρος της Ρωμαϊκής Αυτοκρατορίας.

Δεν υπάρχουν πολλές πληροφορίες για την αικουινική γλώσσα την οποία μιλούσαν, αλλά πιθανολογείται ότι ήταν παρόμοια με αυτή των Μαρσίων που ζούσαν κοντά τους. Το όνομα τους πιστεύεται ότι προέρχεται από το "aequum" που σημαίνει "πεδιάδα" δηλαδή "αυτοί που κατοικούν στην πεδιάδα".
Γιαχία Ουλντ Αχμέτ Ελ Βαγκέφ

Ο Γιαχία Ουλντ Αχμέτ Ελ Βαγκέφ (Yahya Ould Ahmed El Waghef, αραβικά: يحيى ولد احمد الواقف, ) είναι πολιτικός από τη Μαυριτανία, πρωθυπουργός της χώρας από τον Μάιο του 2008 ως την ανατροπή του σε πραξικόπημα τον Αύγουστο του ιδίου χρόνου. Είναι πρόεδρος του Εθνικού Συμφώνου για τη Δημοκρατία και την Ανάπτυξη (ADIL) και υπήρξε Γραμματέας του Προέδρου της Δημοκρατίας την περίοδο από το 2007 ως το 2008.
Φλάβιος Βαλέριος Σεβήρος

Ο Φλάβιος Βαλέριος Σεβήρος ("Flavius Valerius Severus", ... - 16 Σεπτεμβρίου 307), γνωστός και ως Σεβήρος Β΄, ήταν αυτοκράτορας της Δυτικής Ρωμαϊκής Αυτοκρατορίας από το 306 έως το 307. Μετά την αποτυχία του να πολιορκήσει τη Ρώμη, διέφυγε στη Ραβέννα. Πιστεύεται ότι σκοτώθηκε εκεί ή εκτελέστηκε κοντά στη Ρώμη.

Ο Σεβήρος ήταν στρατιώτης προερχόμενος από ταπεινή οικογένεια των ιλλυρικών επαρχιών πριν ο Γαλέριος κάνει έκκληση στον Μαξιμιανό να τον διορίσει καίσαρα της Δυτικής Ρωμαϊκής Αυτοκρατορίας το 305. Υπηρέτησε ως κατώτερος συνεργάτης-αξιωματικός του Κωνστάντιου Χλωρού, τότε Αυγούστου του δυτικού τμήματος της Αυτοκρατορίας.

Μετά τον θάνατο του Κωνστάντιου Χλωρού, ο Σεβήρος προβιβάστηκε από τον Γαλέριο και έγινε Αύγουστος, ενώ παράλληλα ο Κωνσταντίνος είχε ανακηρυχθεί αυτοκράτορας από τα στρατεύματά του στη Βρετανία. Όταν ο Μαξέντιος εξεγέρθηκε στη Ρώμη, ο Γαλέριος έστειλε τον Σεβήρο να καταπνίξει την εξέγερση. Ο Σεβήρος μετακινήθηκε από την πρωτεύουσά του, το Μεδιόλανο προς τη Ρώμη. Φοβούμενος την άφιξη του Σεβήρου, ο Μαξέντιος προσέφερε συμμαχία με τον πατέρα του, τον Μαξιμιανό. Ο Μαξιμιανός δέχτηκε και μόλις ο Σεβήρος και τα στρατεύματά του κατέφτασαν προ των πυλών της Ρώμης, οι άντρες του λιποτάκτησαν και πήραν το μέρος του παλιού τους αρχηγού, του Μαξιμιανού. 

Ο Σεβήρος προσέφυγε στη Ραβέννα όπου βρήκε προστασία. Ο Μαξιμιανός του πρότεινε να παραδοθεί ειρηνικά για να τον αφήσει να ζήσει και να του φέρεται αξιοπρεπώς, πράγμα που ο Σεβήρος δέχτηκε την άνοιξη του 307. 
Παρά την υπόσχεση του, ο Μαξιμιανός τον μεταχειρίστηκε σαν αιχμάλωτο και αργότερα τον φυλάκισε στις Τρεις Ταβέρνες επί της Αππίας οδού. Όταν ο Γαλέριος ξεκίνησε την εκστρατεία του για την κατάκτηση της Ιταλίας για να καταπνίξει τον Μαξιμιανό και τον Μαξέντιο, ο Μαξέντιος διέταξε το θάνατο του Σεβήρου. Εκτελέστηκε -ή αναγκάστηκε να αυτοκτονήσει- στις 16 Σεπτεμβρίου του 307.
Μεσσάπιοι

300px|right|thumb|Χάρτης αρχαίων λαών της Ιταλίας
Οι Μεσσάπιοι "(Messapii)" ήταν αρχαίος λαός της νότιας Ιταλίας στην σημερινή Απουλία. Καταλάμβαναν μια μεγάλη περιοχή που έφτανε έως την Καλαβρία. Το όνομα της χώρας τους (Μεσσαπία) σημαίνει "τόπος εν μέσω υδάτων". Μιλούσαν την μεσσαπική γλώσσα και συχνά αναφέρονται ως φυλή των Ιαπύγων.

Σύμφωνα με τη μυθολογία οι Μεσσάπιοι ήταν ελληνικής καταγωγής και κατάγονταν από τους Κρήτες στρατιώτες του Μίνωα που μετά από τρικυμία εγκαταστάθηκαν μόνιμα στην περιοχή και ίδρυσαν αποικίες. Οι πόλεις τους Uzentum (το σημερινό Ugento), Rudiae (η σημερινή Rugge), Brundisium (το σημερινό Μπρίντιζι) και Ύρια (σημερινή σημερινή Oria) ήταν ανεξάρτητες αλλά είχαν εμπορικές σχέσεις μεταξύ τους όπως και με την Ελλάδα. Οι Μεσσάπιοι αρχικά αφομοιώθηκαν από τους Έλληνες και Ρωμαίους και αργότερα αποτέλεσαν μέρος της Ρωμαϊκής Αυτοκρατορίας.

Οι Μεσσάπιοι μιλούσαν δική τους γλώσσα που ήταν παρακλάδι της Ινδοευρωπαϊκής και έχει εξαφανιστεί σήμερα.
Όσκοι

thumb|Χάρτης της Ιταλίας, με κόκκινο η Καμπανία όπου ζούσαν οι Όσκοι
Οι Όσκοι "(Osci)" ήταν αρχαίος λαός της Ιταλίας , κατοικούσαν στην περιοχή της σημερινής Καμπανίας και του Λατίου , ήταν μόνιμα σε αντιπαράθεση με τους Ετρούσκους για την κατοχή της περιοχής. 

Οι Όσκοι μιλούσαν την Οσκάνικη γλώσσα και ήταν κυρίως γεωργοί. Τον 5ο αιώνα πολέμησαν με την Ρώμη για την περιοχή "Ager Pomptinus" η οποία ήταν πολύ εύφορη, υπέστησαν καταστροφική ήττα και καταλήφθηκαν από τους Ρωμαίους. 

Αργότερα οι Σαμνίτες κατέλαβαν την περιοχή για να ξαναπεράσει στους Ρωμαίους μετά τον Α΄Σαμνιιτκό πόλεμο (343-341 π.Χ.). Αιτία του πολέμου ήταν η απρόκλητη επίθεση των Σαμνιτών κατά των Όσκοι οι οποίοι ζήτησαν την βοήθεια της Ρώμης, από τότε οι Όσκοι αποτέλεσαν τμήμα της Ρωμαϊκής Αυτοκρατορίας.
Κηρεβία

Στην ελληνική μυθολογία με το όνομα Κηρεβία είναι γνωστή μία ερωμένη (ακόμα και σύζυγος για κάποιο διάστημα κατά μία εκδοχή) του θεού Ποσειδώνα. Ο Ποσειδώνας και η Κηρεβία απέκτησαν μαζί δύο παιδιά, τον Δίκτυ και τον Πολυδέκτη, οι οποίοι σχετίζονται με τον μύθο του ήρωα Περσέα. Σύμφωνα όμως με άλλη παράδοση, ο Δίκτυς και ο Πολυδέκτης ήταν παιδιά του Μάγνητα, και όχι του θεού της θάλασσας.
Κηδαλίωνας

Στην ελληνική μυθολογία με το όνομα Κηδαλίωνας (Κηδαλίων, από το ρήμα "κηδαλίζω" = εξαγνίζω) αναφέρεται ένας Νάξιος δαίμονας άγνωστης γενεαλογίας στον οποίο η θεά Ήρα εμπιστεύθηκε τον νεογέννητο Ήφαιστο. Ο Κηδαλίων ανέθρεψε τον θεό και του δίδαξε την τέχνη της σιδηρουργίας, ενώ όταν ο Ήφαιστος ενηλικιώθηκε ο Κηδαλίων έγινε υπηρέτης του. Ο Κηδαλίων αναφέρεται και στον μύθο του Ωρίωνα και του βασιλιά της Χίου Οινοπίωνα: όταν ο Ωρίων τυφλώθηκε από τον Οινοπίωνα, κατέφυγε στη Λήμνο, όπου ο `Ηφαιστος του έδωσε τον Κηδαλίωνα για οδηγό. Ο γιγάντιος Ωρίωνας πήρε στον ώμο του τον Κηδαλίωνα και, βαδίζοντας υπό την καθοδήγησή του προς την ανατολή του ήλιου αντικρύζοντας τον ήλιο, θεραπεύθηκε από τις ηλιακές ακτίνες. Η ιστορία αναφέρεται μεταξύ άλλων και στη "Βιβλιοθήκη Απολλοδώρου" (Α΄ 25).

Τον τίτλο "«Κηδαλίων»" είναι γνωστό ότι είχε ένα χαμένο σήμερα σατυρικό δράμα του Σοφοκλέους, του οποίου ελάχιστοι στίχοι σώζονται και είναι άγνωστο αν η υπόθεσή του αφορούσε την παιδική ηλικία του Ηφαίστου ή τον μύθο της τυφλώσεως του Ωρίωνα. Ο Κηδαλίων συγκαταλέγεται από κάποιες αρχαιότερες πηγές ανάμεσα στους Καβείρους, ενώ από κάποιες νεότερες πηγές ανάμεσα στους Κύκλωπες, από τη στιγμή που τα τεράστια αυτά όντα θεωρήθηκαν υπηρέτες του Ηφαίστου, κατά την Ελληνιστική εποχή. Σε κάποια τοιχογραφία που περιγράφει ο Λουκιανός, απεικονιζόταν ο Ωρίων να φέρει στους ώμους του τον Κηδαλίωνα. Παρόμοια παράσταση ανεγνώρισε ο Helbig σε τοιχογραφία της Πομπηίας. Επίσης, ο Κηδαλίων παριστάνεται κατά τον Wilamowitz με μορφή νάνου σε ένα ανάγλυφο που βρίσκεται στο Μουσείο του Λούβρου. Παράσταση του Κηδαλίωνα υπάρχει και σε ανάγλυφο από την Πομπηία.
Λι Ουίλιαμς

O Λι Ουίλιαμς ("Lee Williams", γεννημένος στις 3 Απριλίου 1974) είναι Ουαλός ηθοποιός κα πρώην μοντέλο.
Κίλλα

Στην ελληνική μυθολογία με το όνομα Κίλλα είναι γνωστή μία θυγατέρα του Λαομέδοντα, βασιλιά της Τροίας, και αδελφή του Πριάμου. Η Κίλλα παντρεύτηκε τον Θυμοίτη και απέκτησαν μαζί ένα παιδί, τον Μούνιππο. Η Κίλλα γέννησε τον Μούνιππο την ίδια ημέρα που η Εκάβη γέννησε τον Πάρι. Είχε δοθεί χρησμός ότι το αρσενικό παιδί που θα γεννιόταν την συγκεκριμένη ημέρα θα έφερνε καταστροφή στην Τροία. Ο Πρίαμος λοιπόν σκότωσε τον Μούνιππο και την Κίλλα, ενώ θα έπρεπε να είχε σκοτώσει τον δικό του γιο, τον Πάρι.
* Ο αστεροειδής 8744 Κίλλα (Cilla), που ανακαλύφθηκε το 1998 και ανήκει στην Τρωική Ομάδα, πήρε το όνομά του από τη μυθική αυτή Τρωαδίτισσα.
Γιάννης Ταμτάκος

Ο Γιάννης Ταμτάκος (1908 - 4 Ιανουαρίου 2008) ήταν Έλληνας πολιτικός αγωνιστής του αρχειομαρξισμού και του τροτσκισμού που έζησε στην Ελλάδα και στην Αυστραλία. Για την πολιτική του δράση του διώχτηκε τόσο από το κράτος όσο και από τo EAM. Ήταν ο τελευταίος επιζών ηγέτης της μεγάλης απεργίας του 1936 στη Θεσσαλονίκη. Στο τέλος της ζωής του δήλωνε αναρχικός.
Κίλικας

Στην ελληνική μυθολογία με το όνομα Κίλικας (Κίλιξ) είναι γνωστός ένας από τους αδελφούς της Ευρώπης, γιος του Αγήνορα και της Τηλεφάσσης, εγγονός του θεού Ποσειδώνα και της Λιβύης. Αδέλφια του Κίλικα ήταν ο Κάδμος, ο Φοίνικας και κατά άλλη εκδοχή και ο Θάσος. Αναζητώντας την Ευρώπη, ο Κίλικας, όπως και τα αδέλφια του, περιπλανήθηκε σε διάφορους τόπους, ώσπου τελικά εγκαταστάθηκε στις όχθες του ποταμού Πυράμου δίνοντας έτσι το όνομά του στην Κιλικία.
Κέναν Αντέανγκ

O Κέναν Αντέανγκ (Kennan Adeang, γενν. γύρω στο 1942) είναι πολιτικός από το Ναουρού, που υπήρξε Πρόεδρος της χώρας για μικρές χρονικά περιόδους τη δεκαετία του 1980. Ίδρυσε το Δημοκρατικό Κόμμα του Ναουρού το 1987, σε μια προσπάθεια να αποδεσμεύσει τους δικηγόρους και τους άλλους βουλευτές από την επιρροή του πολιτικού του αντιπάλου, Χάμερ ντε Ρομπίρτ.
Ντένζελ Ουάσινγκτον

Ο Ντένζελ Ουάσινγκτον (αγγλικά: "Denzel Hayes Washington, Jr.", 28 Δεκεμβρίου 1954) είναι Αμερικανός ηθοποιός, σκηνοθέτης και παραγωγός. Έχει λάβει τρεις Χρυσές Σφαίρες και δυο βραβεία Όσκαρ: Όσκαρ Α' Ανδρικού Ρόλου για την δραματική-πολεμική ταινία "Glory" (1989) και Καλύτερου Ηθοποιού για τον ρόλο του ως αστυνομικού στο θρίλερ "Ημέρα Εκπαίδευσης" (2001). 

Ο Ουάσινγκτον έχει λάβει αρκετούς επαίνους από τους κριτικούς του κινηματογράφου για τις συμμετοχές του σε ταινίες από τη δεκαετία του '80 και έπειτα, συμπεριλαμβανομένων των ερμηνειών του σε πραγματικά πρόσωπα, όπως ο νοτιο-αμερικανός ακτιβιστής Στιβ Μπίκο στην ταινία "Cry Freedom" (1987), ο μουσουλμάνος υπουργός και ακτιβιστής των ανθρωπίνων δικαιωμάτων Μάλκομ Χ στην ομώνυμη ταινία του 1992, ο μποξέρ Ρούμπιν "Τυφώνας" Κάρτερ στην ταινία "Ο Τυφώνας" (1999), ο προπονητής ποδοσφαίρου Χέρμαν Μπουν στην ταινία "Remember the Titans" (2000), ο δάσκαλος και ποιητής Μέλβιν Τόλσον στην ταινία "The Greate Debaters" (2007) και ο διακινητής ναρκωτικών Φρανκ Λούκας στην ταινία "American Gangster" (2007). Υπήρξε ο πρωταγωνιστής στις ταινίες στις οποίες την παραγωγή έκανε ο Τζέρυ Μπρουκχάιμερ και έχει υπάρξει συχνός συνεργάτης των σκηνοθετών Σπάικ Λι, Αντουάν Φουκά και Τόνυ Σκοτ. Το 2016 ο Ουάσινγκτον επιλέχθηκε για το βραβείο Σεσίλ ντε Μιλ στην 73η απονομή των Χρυσών Σφαιρών.

Το 2002 έκανε το σκηνοθετικό του ντεμπούτο με τη βιογραφική ταινία "Αντουάν Φίσερ". Η δεύτερη σκηνοθετική του προσπάθεια ήταν η ταινία "The Great Debaters", που προβλήθηκε το 2007. Η τρίτη σκηνοθετική του προσπάθεια ήταν στην ταινία "Φράχτες" ("Fences)" όπου πρωταγωνίστησε ο ίδιος και η Βαϊόλα Ντέιβις, ταινία που προβλήθηκε στις 16 Δεκεμβρίου 2016 και ήταν υποψήφια για βραβείο Όσκαρ Καλύτερης Εικόνας.
Χάμερ ντε Ρομπίρτ

Ο Χάμερ ντε Ρομπίρτ (" Hammer DeRoburt", 25 Σεπτεμβρίου 1922 – 15 Ιουλίου 1992) ήταν ο πρώτος Πρόεδρος του Ναουρού και κυβέρνησε τη χώρα του για τα περισσότερα από τα πρώτα 20 χρόνια μετά την ανεξαρτησία.
Λάγκουμοτ Χάρις

Ο Λάγκουμοτ Χάρις ("Lagumot Harris", 28 Δεκεμβρίου 1938 - 8 Σεπτεμβρίου 1999) ήταν πολιτικός, ο οποίος διετέλεσε δύο φορές πρόεδρος του Ναουρού. Υπήρξε ο τρίτος ιστορικά αρχηγός κράτους της νησιωτικής χώρας.
Βεβέ

Το Βεβέ ("Vevey") είναι πόλη της Ελβετίας στο καντόνι του Βω στη βόρεια όχθη της λίμνης της Γενεύης, όχι μακριά από τη Λωζάννη. Η ιστορική ονομασία αυτής της ελβετικής πόλης είναι Βιβίσκους και αναφέρεται για πρώτη φορά από τον αρχαίο Έλληνα αστρονόμο και γεωγράφο Πτολεμαίο με το όνομα Ουίκος. Ο γνωστός διαφωτιστής Ζαν Ζακ Ρουσσώ έζησε σε αυτήν την πόλη, όπως και ο Τσάρλι Τσάπλιν αφού εγκατέλειψε τις ΗΠΑ.
Νέρβας

<br>

Ο Μάρκος Κοκκήιος Νέρβας ("Marcus Cocceius Nerva", 8 Νοεμβρίου 30 - 27 Ιανουαρίου 98) ήταν Ρωμαίος αυτοκράτορας από τo 96 έως το 98 μ.Χ. Ο Νέρβας έγινε αυτοκράτορας στην ηλικία των 65 ετών, μετά από μία ζωή υπηρεσίας υπό τον αυτοκράτορα Νέρωνα και τους ηγεμόνες της δυναστείας των Φλαβίων. Υπό τον Νέρωνα, ήταν μέλος της αυτοκρατορικής συνοδείας. Παρά τη σύντομη βασιλεία του, είναι γνωστός για την ίδρυση της δυναστείας των Αντωνίνων διαλέγοντας για διάδοχό του τον εξαιρετικό στρατηγό Τραϊανό.
Σαμίρ Μπελούφα

Ο Σαμίρ Μπελούφα ("Samir Beloufa", 27 Αυγούστου 1979) είναι Γαλλοαλγερινός πρώην διεθνής ποδοσφαιριστής της Εθνικής Αλγερίας που αγωνιζόταν στο χώρο της άμυνας.
Henninger

Η πρώην έδρα της επιχείρησης στο [[Φραγκφούρτη-Σαξενχάουζεν|Σαξενχάουζεν]]
Η Henninger (ελληνικά: Χένινγκερ) ήταν Γερμανική ζυθοποιία από τη Φραγκφούρτη και μια από τις σημαντικότερες επιχειρήσεις στην μεταπολεμική Δυτική Γερμανία. Από το 1960 ξεκίνησε την ίδρυση εργοστασίων στις ΗΠΑ, την Ισπανία και την Ελλάδα. 

Τα γνωστότερα της προϊόντα ήταν η ομώνυμη μπίρα, τύπου Lager, καθώς και η "Kaiser" (ελλ.: Κάιζερ), τύπου Pilsner (ελλ.: Πίλσνερ).

Μέχρι σήμερα κατασκευάζεται με άδεια της νέας ιδιοκτήτριας του ονόματος, ζυθοποιίας Binding, σε διάφορες χώρες του κόσμου. Στην Ελλάδα παράγεται από τη Μύθος Ζυθοποιία Α.Ε., πρώην "Χένινγκερ Ελλάς".

Χένινγκερ
Χένινγκερ
Henninger
Αντώνιος Σώχος

Ο Αντώνιος Σώχος (1888 - 1975) ήταν Έλληνας γλύπτης.
Σπήλαιο Αγγίτη

thumb|right|300px|Σπήλαιο Αγγίτη.
thumb|right|300px|Σταλακτίτες στο σπήλαιο Αγγίτη.
thumb|right|300px|Σπήλαιο Αγγίτη.

Το σπήλαιο πηγών Αγγίτη (Μααράς) τοποθετείται βόρεια της υδρολογικής λεκάνης Δράμας, που περιβάλλεται από τα όρη Φαλακρό, Μενοίκιο, Παγγαίο και Σύμβολο. Βρίσκεται 25 χλμ. βορειοδυτικά της Δράμας και 500μ. από τον οικισμό Αγγίτης του Δήμου Προσοτσάνης. Θεωρείται μέχρι στιγμής το μεγαλύτερο ποτάμιο σπήλαιο στην Ελλάδα, με μήκος περί τα 15 χιλιόμετρα, εκ των οποίων τα 12,5 περίπου έχουν χαρτογραφηθεί.

Η ιδιαιτερότητα του έγκειται στο γεγονός ότι στο δάπεδό του κυλάει ο ποταμός Αγγίτης. Ο πλούσιος διάκοσμός του περιλαμβάνει τεράστιους σταλακτίτες. Το σπήλαιο είναι επισκέψιμο σε μήκος 500 μέτρων ενώ συνολικά εκτείνεται σε μήκος άνω των 12 χιλιομέτρων. Εντυπωσιακή είναι η έξοδος του ποταμού μέσα από το βουνό. Στον υπόγειο ποταμό του σπηλαίου καταλήγουν μεταξύ άλλων, τα νερά του λεκανοπεδίου του Κάτω Νευροκοπίου.

Το τμήμα του σπηλαίου που έχει εξερευνηθεί φθάνει τα 7.800 μ. ενώ περιλαμβάνει συνολικά 10.200 μ. στοών. Έτσι, αποτελεί το μεγαλύτερο σπήλαιο στην Ελλάδα καθώς το γνωστό μέχρι σήμερα τμήμα είναι 5.278 μ. σε ευθεία. Επίσης είναι το δεύτερο μεγαλύτερο σε μήκος διαδρομών σπήλαιο στην Ελλάδα (πρώτο το Σπήλαιο Δυρού με 12.000 μ.).

Είναι γνωστό και με το όνομα "σπήλαιο Μααρά", η ετυμολογία του οποίου είναι είτε από τα αραβικά και σημαίνει "μικρό σπήλαιο" είτε από τα εβραϊκά που σημαίνει "νερό από το βουνό". 

Ένα πολύ μικρό τμήμα του σπηλαίου στην έξοδο του ποταμού ήταν γνωστό από την αρχαιότητα. Στην περιοχή έχουν βρεθεί πολλά αρχαιολογικά ευρήματα καθώς και ένας χαυλιόδοντας από μαμούθ, που φυλάσσονται στο Αρχαιολογικό Μουσείο Δράμας. 

Στο σπήλαιο έχουν βρεθεί επίσης μοναδικά είδη ψαριών, όπως η μπριάνα και το τυλινάρι σε βάθη 6.500 μέτρων, καθώς και ένα μοναδικό είδος ημιδιάφανης πετροκαραβίδας "Austropotamobius torrentium" σε βάθος 7.100 μέτρων
. Στο σπήλαιο έχει αναφερθεί η ύπαρξη διάφανων ψαριών. 

Το σπήλαιο βρίσκεται στο Δήμο Προσοτσάνης Δράμας και είναι προσβάσιμο από τη Δράμα, την Καβάλα και τη Θεσσαλονίκη. Έχει αξιοποιηθεί και είναι επισκέψιμο από το 2001.
Ρενέ Χάρις

Ο Ρενέ Χάρις (René Reynaldo Harris, MP, 11 Νοεμβρίου 1947 - 5 Ιουλίου 2008) ήταν πολιτικός από το Ναουρού, ο οποίος υπηρέτησε ως Πρόεδρος της χώρας 4 φορές.
Κινύρας

Στην ελληνική μυθολογία ο Κινύρας ήταν ιερέας και βασιλιάς στην Κύπρο. Τον θεωρούσαν τον γενάρχη του ομώνυμου γένους των Κινυραδών, ιερέων της Αφροδίτης. Ο Κινύρας αναφέρεται ως βασιλιάς της Πάφου ή και ολόκληρης της Κύπρου. Είχε δωρήσει στον Αγαμέμνονα ένα περίφημο θώρακα. Γενικά, ο πλούτος του ήταν παροιμιώδης, αφού όσοι ήθελαν να μιλήσουν για υπερβολικό πλούτο ή να ευχηθούν πολλά πλούτη ανέφεραν το όνομα του Κινύρα.

Ο Κινύρας ήταν ωραιότατος άνδρας. Σύμφωνα με άλλες παραδόσεις πατέρας του Κινύρα ήταν ο Πάφος ή ο Ευρυμέδοντας ή ο Θείας. Ως μητέρα του αναφέρεται κάποια Νύμφη από την Πάφο (που τον γέννησε με τον Ευρυμέδοντα).

Κατά τη "Βιβλιοθήκη Απολλοδώρου" ο Μενέλαος, ο Οδυσσέας και ο Ταλθύβιος πήγαν και βρήκαν τον Κινύρα προκειμένου να εξασφαλίσουν τη συμμετοχή του στον Τρωικό Πόλεμο. Ο Κινύρας υποσχέθηκε να στείλει 50 πλοία, αλλά τελικώς έστειλε μόνο ένα πραγματικό πλοίο, ενώ τα άλλα 49 ήταν πήλινα ομοιώματα πλοίων! Με τον τρόπο αυτό εξαπάτησε τους Ελλαδίτες.

Ο Κινύρας και ο Απόλλων συναγωνίσθηκαν για το ποιος ήταν ο καλύτερος στο παίξιμο της λύρας. Ο Κινύρας έχασε και μετά από αυτό αυτοκτόνησε, στην Κύπρο πάντως τον θεωρούσαν εφευρέτη μουσικών οργάνων όπως το φλάουτο.

Σε μεταγενέστερες παραδόσεις, που εμφανίζονται τον 5ο αιώνα π.Χ., ο Κινύρας συνδέεται με τον μύθο του Άδωνι. Συγκεκριμένα ο Οβίδιος στις «Μεταμορφώσεις» του δίνει στον Κινύρα τον ρόλο του Θείαντα, παππού και πατέρα του Άδωνι, με αποτέλεσμα στη Δύση να υιοθετηθεί η εκδοχή αυτή. Σε άλλη εκδοχή των ίδιων παραδόσεων, από την Ασία ο Κινύρας, γιος του Σανδόκου και της Φαρνάκης, πριγκήπισσας των Υδριέων, ήρθε στην Κύπρο, όπου και ίδρυσε την Πάφο. Εκεί νυμφεύθηκε τη Μεθάρμη, κόρη του Πυγμαλίωνα, βασιλιά της Κύπρου. Ο Κινύρας και η Μεθάρμη απέκτησαν 5 παιδιά: τον Άδωνι, τον Οξύπορο, την Ορσεδίκη, τη Λαογόρη και τη Βραισία (οι τρεις κόρες τιμωρήθηκαν από τη θεά Αφροδίτη να ασκούν την πορνεία στην Αίγυπτο). Ως γιοί του αναφέρονται και ο Κουρεύς με τον Αμάρακο. Μία άλλη παράδοση αναφέρει ως γυναίκα του την Κεγχρηίδα, πριγκίπισσα των Ασσυρίων.

Οι τάφοι του Κινύρα και των απογόνων του πιστευόταν ότι βρίσκονταν μέσα στον ναό της Αφροδίτης στην Πάφο.
Μαξιμιανός

Ο Μαξιμιανός (Μάρκος Αυρήλιος Βαλέριος Μαξιμιανός Ηρακλής, "Marcus Aurelius Valerius Maximianus Herculius", 250 - Ιούλιος 310) ήταν Ρωμαίος αυτοκράτορας από το 285 έως το 305. Ήταν Καίσαρας (από τον Ιούλιο του 285) και Αύγουστος (από τον Απρίλιο του 286 μέχρι τον Μάιο του 305) της Δυτικής Ρωμαϊκής Αυτοκρατορίας. Μοιράστηκε τον τελευταίο τίτλο του με τον συναυτοκράτορα και ανώτερό του, Διοκλητιανό, του οποίου ο πολιτικός εγκέφαλος συμπλήρωνε τη στρατιωτική δύναμη του Μαξιμιανού.
Χρήστος Ζερεφός

Ο Χρήστος Ζερεφός (22 Απριλίου 1943) είναι Έλληνας φυσικός.

Γεννήθηκε στο Κάιρο, σπούδασε φυσική και μετεωρολογία, εργάσθηκε στο Εθνικό Κέντρο Ατμοσφαιρικής Έρευνας στο Μπόλντερ των ΗΠΑ και αλλού. Το 1979 εξελέγη καθηγητής Φυσικής της ατμόσφαιρας στο πανεπιστήμιο Θεσσαλονίκης, το 2002 μετακλήθηκε στο πανεπιστήμιο Αθηνών. Επισκέπτης καθηγητής στα πανεπιστήμια Βοστώνης, Μινεσότα, Όσλο.

Έχει δημοσιεύσει πλήθος εργασιών στη φυσική της ατμόσφαιρας και κλιματολογίας και έχει τιμηθεί για το επιστημονικό του έργο όπως Επίτιμος Καθηγητής του Πανεπιστημίου Θεσσαλονίκης, Μετάλλιο Τιμής της Βαλκανικής Ενώσεως Φυσικών, π. Πρόεδρος και Επίτιμο Μέλος της Διεθνούς Επιτροπής Όζοντος, Επίτιμος Διδάκτωρ του Πανεπιστημίου Πατρών, βραβείο Γιοράμ Κάουφμαν και αναφορά συντάκτη για αριστεία στην παραπομπή (Editor’s citation for excellence in Refereeing) της Αμερικανικής Γεωφυσικής Ένωσης, παρασημοφόρηση από τη Γαλλική Κυβέρνηση με τον Ταξιάρχη του Ακαδημαϊκού Φοίνικα, μετάλλιο Μπλεζ Πασκάλ της Ευρωπαϊκής Ακαδημίας Επιστημών, Χρυσό Μετάλλιο της Πόλης της Θεσσαλονίκης, Μετάλλιο της Πόλεως των Αθηνών, Τιμητική Διάκριση από το Πρόγραμμα Περιβάλλοντος του Οργανισμού Ηνωμένων Εθνών και τη Διακυβερνητική Επιτροπή για την Κλιματική Αλλαγή (ΔΕΚΑ) για τη συμβολή του στις επιστημονικές εκθέσεις της ΔΕΚΑ, η οποία τιμήθηκε, εξ ημισείας με τον τ. Αντιπρόεδρο των ΗΠΑ Αλ Γκορ, με το Νόμπελ Ειρήνης 2007, Εταίρος Ινστιτούτου Φυσικής (Institute of Physics), Εύφημος Μνεία Πρόγραμμα Περιβάλλοντος του ΟΗΕ, Παγκόσμιο Βραβείο Όζοντος από το Πρόγραμμα Περιβάλλοντος του ΟΗΕ (UNEP) με τη συμπλήρωση 10 ετών από την υπογραφή του Πρωτοκόλλου του Μόντρεαλ. Τα τελευταία 20 χρόνια έχει συμμετάσχει ως συγγραφέας ή κριτής σε όλες σχεδόν τις εκθέσεις για την αραίωση του όζοντος του Παγκόσμιου Μετεωρολογικού Οργανισμού και του Προγράμματος Περιβάλλοντος των Ηνωμένων Εθνών"."

Μέλος της Ακαδημίας Αθηνών, της Νορβηγικής, της Ευρωπαϊκής Ακαδημίας (Academia Europaea), της Ρωσικής Ακαδημίας της Φύσης κ.α. Συντονιστής της Επιτροπής Μελέτης των Επιπτώσεων της Κλιματικής Αλλαγής της Τραπέζης της Ελλάδος και διεθνής εμπειρογνώμων στις πλανητικές μεταβολές.

Είναι παντρεμένος και έχει έναν γιο καθηγητή στο Ελληνικό Ανοικτό Πανεπιστήμιο και διαμένει μόνιμα στην Αθήνα.
Ταρμπ

Η Ταρμπ (γαλλ. "Tarbes - Ταρμπ"; οξιταν. "Tarba") είναι πόλη της Ν. Δ. Γαλλίας στην ιστορική περιοχή της Μπιγκόρρα, πρωτεύουσα του νομού των Άνω Πυρηναίων.
Κισσέας

Στην ελληνική μυθολογία με το όνομα Κισσέας (Κισσεύς) είναι γνωστά τα παρακάτω διαφορετικά πρόσωπα:

# Βασιλιάς της Θράκης, σύζυγος της Τηλεκλείας (κόρης του Ίλου) και πατέρας της Θεανώς ή της Εκάβης. Σύμφωνα με την τραγωδία του Ευριπίδη «Αρχέλαος», ο Κισσεύς ζήτησε τη βοήθεια του Μακεδόνα βασιλιά Αρχελάου για να αντιμετωπίσει τους εχθρούς του και του υποσχέθηκε σε αντάλλαγμα μέρος του βασιλείου του και τη θυγατέρα του. Τελικώς ο Κισσέας δεν τήρησε την υπόσχεσή του και τιμωρήθηκε από τον Αρχέλαο.
# Ο ένας από τους 50 Αιγυπτιάδες, γιος του Αιγύπτου και της Ναϊάδας Καλιάδνης. Δολοφονήθηκε κατά την πρώτη νύχτα του γάμου του από τη σύζυγό του Δαναΐδα Ανθήλεια, κόρη του Δαναού και της Πολυξούς.
#Γιος του Μελάμποδα, σύμμαχος του Τούρνου, που ήρθε αντιμέτωπος με τον Αινεία στην Ιταλία. Σκοτώθηκε από τον Αινεία.
Φαύνα

Στην Ρωμαϊκή μυθολογία η Φαύνα "(Fauna-Πανίδα)", ήταν θεότητα της γονιμότητας που προστάτευε τις γυναίκες από την στειρότητα. 

Ήταν γυναίκα του Φαύνου και μητέρα του Λατίνου γενάρχη των Λατίνων και βασιλιά τους. Ήταν θεότητα που σχετιζόταν με τον Σάτυρο, το όνομα Φαύνα επίσης ήταν και προσωνυμία των Μπόνα Ντέα, Οπς και της Τέρα που ήταν θεότητες της γονιμότητας.
Ταρμπ Ζεσπ Μπιγκόρ

Η Ταρμπ Ζεσπ Μπιγκόρ είναι γαλλικός σύλλογος καλαθοσφαίρισης με έδρα την πόλη της Ταρμπ (Άνω Πυρηναία) και του οποίου το γυναικείο τμήμα αγωνίζεται στην LFB. Έχει συχνή παρουσία στις ευρωπαϊκές διοργανώσεις.
Κάρος

Ο Μάρκος Αυρήλιος Κάρος ("Marcus Aurelius Carus", 230 - Ιούλιος/Αύγουστος 283) ήταν Ρωμαίος αυτοκράτορας από το 282 εως το 283. Κατά τη διάρκεια της σύντομης βασιλείας του, προσπάθησε να ακολουθήσει το δρόμο της αποκατάστασης της αυτοκρατορικής δύναμης που χάραξαν ο Αυρηλιανός και ο Πρόμπος. Μαζί με τους γιους του Καρίνο και Νουμεριανό σχημάτισε μια σύντομη δυναστεία, που παρείχε επιπλέον σταθερότητα στην αναζωπυρωμένη αυτοκρατορία.

Ο Κάρος, του οποίου το όνομα πριν την άνοδο στο θρόνο μάλλον ήταν "Μάρκος Νουμέριος Κάρος", πιθανότατα γεννήθηκε στη Ναρβόννη της Γαλατίας, αλλά έλαβε την παιδεία του στη Ρώμη. Ήταν συγκλητικός και ανέλαβε διάφορα αστικά και στρατιωτικά αξιώματα προτού ο αυτοκράτορας Πρόβος τον προαγάγει σε αρχηγό της πραιτοριανής φρουράς το 282. Μετά τη δολοφονία του Πρόβου στο Σίρμιο, ο Κάρος ανακηρύχθηκε αυτοκράτορας από τους στρατιώτες. Παρά το γεγονός ότι εκδικήθηκε το θάνατο του αποθανόντος αυτοκράτορα, τον υποπτεύθηκαν για συναυτουργό στη δολοφονία.

Αφού απένειμε τον τίτλο του Καίσαρος στους δυο του υιούς, ανέθεσε στον Καρίνο τη διοίκηση του δυτικού τμήματος της αυτοκρατορίας και πήρε μαζί του τον Νουμεριανό στην εκστρατεία ενάντια στους Πέρσες την οποία σχεδίαζε ο Πρόβος. Ύστερα από την νίκη του επί των Κουάδων, Σαρματών στον Δούναβη, ο Κάρος προχώρησε στη Θράκη και τη Μικρά Ασία, προσάρτησε τη Μεσοποταμία, επιτέθηκε στη Σελεύκεια και την Κτησιφώντα και εν τέλει μετέφερε τα στρατεύματά του πέρα από τον ποταμό Τίγρη. Ο αυτοκράτορας των Σασσανιδών δεν κατάφερε να υπερασπιστεί επαρκώς τα εδάφη του.

Για τις επιτυχίες του στην Ανατολή που «έφεραν πίσω το αίμα» των Ρωμαίων που ηττήθηκαν πολλάκις από τους Σασσανίδες, ο Κάρος έλαβε τον τίτλο Persicus Maximus.

Οι ελπίδες του για επιπλέον κατακτήσεις διεκόπησαν από τον ξαφνικό του θάνατο. Ύστερα από μια βαριά καταιγίδα, ανακοινώθηκε πως είχε πεθάνει. Τα αίτια, αν και παραμένουν άγνωστα, αποδόθηκαν σε θάνατο από αστραπή ή από πληγή σε κάποια εκστρατεία του εναντίον των Περσών ή από ασθένεια. Το γεγονός ότι ήταν επικεφαλής μιας νικηφόρας εκστρατείας, και ότι ο γιος του Νουμεριανός τον διαδέχτηκε δίχως να εκδηλωθεί αντίσταση, αφήνει να εννοηθεί πως ο θάνατός του οφείλεται σε φυσιολογικά αίτια.
Κωνσταντίνος Σβολόπουλος

Ο Κωνσταντίνος Σβολόπουλος (1938 - 13 Αυγούστου 2019) ήταν Έλληνας ιστορικός και ακαδημαϊκός.
Άντελαϊντ Γιουνάιτεντ

Η Άντελαϊντ Γιουνάιτεντ (αγγλικά: "Adelaide United Football Club") είναι ποδοσφαιρικός σύλλογος της Αυστραλίας που εδρεύει στην Αδελαΐδα της Νότιας Αυστραλίας. Τα χρώματά της είναι το κόκκινο και το χρυσό.
Ερσιλία

Στη ρωμαϊκή μυθολογία η Ερσίλια, ή Ερσιλία "(Hersilia)" ήταν μία από τις Σαβίνες παρθένες που είχαν απαχθεί, σύζυγος κατόπιν του Ρωμύλου, η οποία μετά τον θάνατο της θεοποιήθηκε.

Μεσολάβησε με επιτυχία στον πόλεμο ανάμεσα στους Ρωμαίους και Σαβίνους συμφιλιώνοντας τους. Πέθανε όταν την κτύπησε κεραυνός του Δία, τότε έγινε αθάνατη και λατρευόταν σαν η θεά του θάρρους με το όνομα "Hora".
Κατ΄ άλλη παράδοση η Ερσίλια ήταν σύζυγος του, συμμάχου του Ρωμύλου, Όστου Οστυλίου, ενώ πολλοί ήταν εκείνοι που την θεωρούσαν αρχαιότατη θεότητα του έρωτα και της συζυγικής ζωής.
* Ο αστεροειδής 206 Ερσιλία, που ανακαλύφθηκε το 1879, πήρε το όνομά του από τη μυθική αυτή μορφή.
Γεώργιος Στανωτάς

Ο Γεώργιος Στανωτάς (1 Ιανουαρίου 1888 - 25 Σεπτεμβρίου 1965) ήταν στρατηγός ιππικού.

Γεννήθηκε στην Καστάνιτσα Αρκαδίας. Φοίτησε στη Βαρβάκειο Σχολή και πέρασε το μεγαλύτερο μέρος της ζωής του ως στρατιωτικός, διακριθείς στα πεδία των μαχών, παίρνοντας μέρος σε όλες τις πολεμικές επιχειρήσεις από τη μέρα της κατάταξής του το 1909, μέχρι την αποστρατεία του το 1948.

Eνώ ξεκίνησε ως απλός στρατιώτης, λόγω των εξαιρετικών του ικανοτήτων και επιδόσεων κατά τους Βαλκανικούς Πολέμους 1912-1913, έγινε υπαξιωματικός και λόγω των ηρωικών του πράξεων προήχθη πολύ γρήγορα σε Ανθυπίλαρχο.

Ως αξιωματικός του Ιππικού διακρίθηκε για το θάρρος, την εργατικότητα και το ζήλο του, συνεχίζοντας την εξέλιξή του μέχρι το βαθμό του Αντιστράτηγου. 
Διακρίθηκε στη Μικρασιατική εκστρατεία 1919-1922 ως Ίλαρχος (τιμήθηκε με Χρυσό Αριστείο Ανδρείας και άλλα παράσημα), αλλά έγινε ιδιαίτερα γνωστός κατά τον Ελληνοϊταλικό πόλεμο του 1940, ως υποστράτηγος διοικητής της Μεραρχίας Ιππικού στις επιχειρήσεις της Πίνδου και κατόπιν στην περιοχή της Φλώρινας κατά των Γερμανών.

Διέφυγε στη Μέση Ανατολή το 1943, όπου διεδραμάτισε ρόλο στον Ελληνικό Στρατό Μέσης Ανατολής και επέστρεψε το 1945.
Στη διάρκεια του Ελληνικού Εμφυλίου, κατά την περίοδο Μάιος-Δεκέμβριος του 1947 διετέλεσε Ανώτερος Στρατιωτικός Διοικητής Πελοποννήσου.

Απείχε από πολιτικές διαπλοκές, μένοντας πιστός στις στρατιωτικές αρετές. Υπήρξε στενός φίλος του Αλέξανδρου Παπάγου. Παντρεύτηκε την Αριστέα Τολιοπούλου από τη Λάρισα και απέκτησε δύο παιδιά, τον Σταμάτη και τη Μαρία.

Στις 30 Μαρτίου 1948, με απόφαση του Ανωτάτου Συμβουλίου Αμύνης, αποστρατεύθηκε, προαγόμενος σε Αντιστράτηγο. Στις 7 Οκτωβρίου 1949 ανακλήθηκε πάλι στην υπηρεσία και αποστρατεύθηκε οριστικά στις 28 Φεβρουαρίου 1950. Μετά την οριστική αποστρατεία του, ασχολήθηκε με την παραγωγή και εμπορία πλαστικών. Απεβίωσε στις 25 Σεπτεμβρίου 1965.
Κωνσταντίνος Βέης

Ο Κωνσταντίνος Βέης (1879 - 26 Μαΐου 1963) ήταν Έλληνας χημικός και πανεπιστημιακός.
Σπένσερ Τρέισι

Ο Σπένσερ Τρέισι ("Spencer Bonaventure Tracy", 5 Απριλίου 1900 – 10 Ιουνίου 1967) ήταν Αμερικανός ηθοποιός του κινηματογράφου και του θεάτρου, βραβευμένος δύο φορές με Όσκαρ. Εμφανίστηκε σε 74 ταινίες από το 1930 έως και το 1967. Ο Τρέισι θεωρείται γενικά ένας από τους καλύτερους ηθοποιούς στην ιστορία του κινηματογράφου. Το 1999, το Αμερικανικό Ινστιτούτο Κινηματογράφου τον κατέταξε στην 9η θέση στη λίστα με τους 25 μεγαλύτερους σταρ όλων των εποχών. Είχε λάβει εννιά υποψηφιότητες για Όσκαρ Α' Ανδρικού Ρόλου.
Κλάρα Μοργκάν

Η Κλάρα Μοργκάν ("Emmanuelle Aurélie Munos") είναι τραγουδίστρια, προσωπικότητα των media, τηλεοπτική παρουσιάστρια και πρώην πορνοστάρ.
Κωνσταντίνος Ρακτιβάν

Ο Κωνσταντίνος Ρακτιβάν (1865 - 21 Μαΐου 1935) ήταν Έλληνας νομομαθής και πολιτικός, βουλευτής, υπουργός, πρόεδρος του Συμβουλίου της Επικρατείας, μέλος και πρόεδρος της Ακαδημίας Αθηνών.
Παγκρεατίτιδα

Παγκρεατίτιδα είναι η φλεγμονή του παγκρέατος. Υπάρχουν δύο είδη, η οξεία παγκρεατίτιδα και η χρόνια παγκρεατίτιδα. Συνήθη συμπτώματα της παγκρεατίτιδας είναι ο πόνος στο επιγάστριο, ναυτία και έμετοι. Ειδικά στη χρόνια παγκρεατίτιδα μπορεί να συνυπάρχει στεατόρροια και απώλεια βάρους. Επιπλοκές όπως λοιμώξεις, αιμορραγίες και σακχαρώδης διαβήτης δεν είναι σπάνιες.

Κυριότερα αίτια της παγκρεατίτιδας είναι οι χολόλιθοι και ο αλκοολισμός, με τους χολόλιθους να προκαλούν πιο συχνά οξεία παγκρεατίτιδα ενώ ο αλκοολισμός χρόνια. Η διάγνωση περιλαμβάνει κυρίως εργαστηριακές εξετάσεις (όπως μέτρηση αμυλάσης και λιπάσης ορού σε οξεία παγκρεατίτιδα και μέτρηση λίπους και άλλων στοιχείων σε χρόνια παγκρεατίτιδα) και απεικονιστικές εξετάσεις όπως ακτινογραφία, υπέρηχο, αξονική και μαγνητική τομογραφία, που έχουν σημαντική διαγνωστική αλλά και διαφοροδιαγνωστική αξία.

Στην οξεία παγκρεατίτιδα η θεραπεία είναι συνήθως συντηρητική με χορήγηση υγρών, ηλεκτρολυτών και αναλγητικών, ενώ χειρουργική θεραπεία (όπως αφαίρεση νεκρωμένου ιστού) πραγματοποιείται σε σοβαρότερες καταστάσεις. Στη χρόνια παγκρεατίτιδα η αντιμετώπιση περιλαμβάνει διακοπή της αιτίας (που συχνά είναι το αλκοόλ) και χορήγηση παγκρεατικών ενζύμων. Εάν καταστραφεί μεγάλο μέρος της ενδοκρινούς μοίρας είναι απαραίτητη η χορήγηση ινσουλίνης.
Αλφόνσο Φοντανέλλι

Ο Αλφόνσο Φοντανέλλι ("Alfonso Fontanelli", 15 Φεβρουαρίου 1557 - 11 Φεβρουαρίου 1622) ήταν Ιταλός συνθέτης, συγγραφέας, διπλωμάτης, αυλικός και ευγενής της όψιμης Αναγέννησης. Ήταν μία από τις κορυφαίες προσωπικότητες της μουσικά προοδευτικής σχολής της Φερράρα στα τέλη του 16ου αιώνα, και ένας από τους πρώτους συνθέτες του νέου ύφους ("seconda practica"), κατά τη μετάβαση στην εποχή του Μπαρόκ.
Ρύσελσχαϊμ

Το Ρύσελσχαϊμ (γερμανικά: "Rüsselsheim") είναι μια πόλη στο κρατίδιο της Έσσης στην Γερμανία. Βρίσκεται δυτικά της Φρανκφούρτης στη μητροπολιτική περιοχή της και έχει 59.203 κατοίκους.

Η βιομηχανική πόλη είναι η έδρα της αυτοκινητοβιομηχανίας Opel, η οποία ταυτίζεται και με την ίδια την πόλη, καθώς συνέβαλε στην ανάπτυξή της.
Πέδρο Ολντόνι

Ο Πέδρο Ολντόνι ( πλήρες όνομα Pedro Henrique Oldoni do Nascimento)είναι Βραζιλιάνος ποδοσφαιριστής που αγωνίζεται στην Ατλέτικο Παραναένσε.
Τοτέμ

80px|thumb
Η λέξη Τοτέμ προέρχεται από ινδιάνικες φυλές του Καναδά και περιγράφει κάθε φυσικό αντικείμενο, ζώο, ή φυτό, για το οποίο πιστεύουν ότι έχει ιερές ιδιότητες κι έτσι το εκτιμούν ως προστάτη της πατριάς, της φυλής, και, γενικότερα ως γενάρχη. Κάθε φυλή έχει και το δικό της τοτέμ κι απαγορεύεται κανείς να το πειράξει ή να το θίξει ακόμη και να αναφέρει τ' όνομά του. Όλα τα έθιμα, που έχουν σχέση με το τοτέμ και αυτή η ίδια η πίστη στα τοτέμ, με μία λέξη ονομάζονται τοτεμισμός.

Το παλαιότερο γνωστό ξύλινο γλυπτό Τοτέμ στον πλανήτη, σχεδόν τριών μέτρων, που μετράει χιλιάδες χρόνια ζωής, βρίσκεται σε έναν παλιό θάλαμο ενός σκοτεινού μουσείου της Ρωσίας στα Ουράλια Όρη, όχι μακριά από τα σιβηρικά σύνορα. Το Shigir Idol, όπως ονομάζεται, είναι ένα τοπίο πνευμάτων που μπερδεύει τον σύγχρονο παρατηρητή.
Κρατικός Αερολιμένας Νέας Αγχιάλου

Ο Κρατικός Αερολιμένας Νέας Αγχιάλου (συντομογραφίες IATA: VOL, ICAO: LGBL, ΥΠΑ: ΚΑΝΑ) είναι κρατικός αερολιμένας στην Ελλάδα, κοντά στη Νέα Αγχίαλο Μαγνησίας. Η λειτουργία του ξεκίνησε το 1991. Βρίσκεται 24 χιλιόμετρα νοτιοδυτικά από το κέντρο της πόλης του Βόλου, ανάμεσα από Νέα Αγχίαλο και Αλμυρό και είναι εύκολα προσβάσιμος από τον αυτοκινητόδρομο 1 "(Αθηνών - Θεσσαλονίκης)".

Το αεροδρόμιο έχει εξυπηρετήσει στο παρελθόν την αεροπορική σύνδεση Βόλου - Αθήνας καθώς και ναυλωμένες πτήσεις "(charter)" από πολλά μέρη της Ευρώπης.

Η ολοκλήρωση του νέου αεροσταθμού 9.000 τμ τον Σεπτέμβριο του 2010, έδωσε ώθηση στην περαιτέρω ανάπτυξη του αερολιμένα και πλέον ο Βόλος διαθέτει ένα από τα πιο σύγχρονα περιφερειακά αεροδρόμια της Ελλάδας.
Γκόραν Γκάβρανσιτς

Ο Γκόραν Γκάβρανσιτς ("Горан Гавранчић", 2 Αυγούστου 1978) είναι πρώην Σέρβος ποδοσφαιριστής που αγωνίστηκε ως κεντρικός αμυντικός.
Λάμια

Στην ελληνική μυθολογία η Λάμια ήταν βασίλισσα της Λιβύης που έγινε δαίμονας. Παίρνοντας τη μορφή φαντάσματος, άρπαζε παιδιά και τα καταβρόχθιζε.

Η Λάμια ήταν κόρη του θεού Ποσειδώνα και της Λιβύης. Η ίδια ήταν βασίλισσα της Λιβύης και σύζυγος του Βήλου. Την αγάπησε ο Δίας και από την ένωση τους γεννήθηκαν πολλά παιδιά τα οποία σκότωσε η Ήρα από τη ζήλια της. Η Λάμια από τη στενοχώρια της μεταμορφώθηκε σε τέρας που σκότωνε παιδιά. Η Ήρα τότε την καταδίκασε να μην κοιμάται ποτέ, ο Δίας όμως την λυπήθηκε και της έδωσε την δυνατότητα να βγάζει τα μάτια της και να τα ξαναβάζει όποτε θελήσει. Κατά τον Στησίχορο από τα παιδιά της επέζησαν η Σκύλλα και ο Τρίτωνας.
Γενέθλιον της Κωνσταντινούπολης

Με το όνομα Γενέθλιον της Κωνσταντινούπολης εορτάζεται κατ΄ έτος από τους Χριστιανούς στις 11 Μαΐου η ανάμνηση των εγκαινίων "της θεοφυλάκτου και θεομεγαλύντου Κωνσταντινουπόλεως, εξαιρέτως ανακειμένης την προστασία της Παναχράντου και Δεσποίνης ημών Θεοτόκου και Αειπαρθένου Μαρίας και παρ΄ Αυτής διασωζομένης".

Είναι γνωστό, πως όταν ο Μέγας Κωνσταντίνος, ο πρώτος χριστιανός Αυτοκράτορας, επέλεξε την πόλη του Βυζαντίου ως νέα πρωτεύουσα, έκτισε σε αυτή πολύ μεγαλύτερη πόλη, ονομάζοντάς την Νέα Ρώμη· οι επόμενοι την ονόμασαν Κωνσταντινούπολη. Όταν τελείωσε την περιτείχιση και καθόρισε τους χώρους των δημοσίων κτιρίων και εκκλησιών, αφιέρωσε την πόλη στην Θεοτόκο. Κατά τη χριστιανική παράδοση ο Αυτοκράτορας, θέλοντας να ευχαριστήσει τον Θεό που τον αξίωσε σ΄ αυτό το έργο, στις 11 Μαΐου του 330 τέλεσε λιτανεία με προεξάρχοντα τον τότε επίσκοπο Αλέξανδρο και με την πάνδημη συμμετοχή του λαού. Ακολούθησαν επίσημες τελετές και αγώνες και ο λαός έφθασε στον Φόρο, όπου εκεί έστησε τον ανδριάντα του Αυτοκράτορα. Στο βάθρο του ανδριάντα τοποθέτησαν 12 καλάθια, εντός των οποίων υπήρχαν τεμάχια άρτου από αρτοκλασία.

Έκτοτε καθιέρωσε η Εκκλησία να εορτάζει κατ΄ έτος την ημέρα αυτή την ανάμνηση εκείνης της εορτής.

Στις 12 Μαΐου του 2010 ο Οικουμενικός Πατριάρχης Βαρθολομαίος, ευρισκόμενος στην Κοινότητα Ποτηρά Αντιφωνητού, όπου χοροστάτησε κατά τη Θεία Λειτουργία που τελέσθηκε στο Ναό του Αγίου Γεωργίου, αναφερόμενος στην επέτειο των εγκαινίων της Κωνσταντινουπόλεως, δήλωσε μεταξύ άλλων. 
:«"Έχουμε τις ημέρες αυτές και άλλα εορταζόμενα γεγονότα. Χθες 11 Μαΐου ήταν τα εγκαίνια, η γενέθλια ημέρα της Κωνσταντινουπόλεως. Η Πόλις μας αυτή, η μεγαλόπολις, η ιστορική, η όμορφη πόλις των πατέρων μας, έχει και αυτή, όπως ο καθένας μας, τα γενέθλιά της. Την εγκαινίασε ο Μέγας Κωνσταντίνος το 330 μ.Χ. και συνεχίζει να αποτελεί μία από τις μεγαλύτερες και σπουδαιότερες πόλεις του κόσμου ολοκλήρου. Έχει μία μεγάλη και ανεξάντλητη ιστορία, ιδιαιτέρως από πλευράς του ιδικού μας Γένους, από πλευράς της Χριστιανοσύνης. Αυτή η Πόλις με τα μνημεία με τις μνήμες, με τόσα μέγιστα γεγονότα της Εκκλησιαστικής μας ιστορίας τα οποία συνετελέσθησαν εδώ, εόρτασε λοιπόν, χθες τα γενέθλιά της και εμείς είμαστε ευτυχείς, που μας αξίωσε ο Θεός να ζούμε και να εκπληρώνουμε την Οικουμενική αποστολή του Πατριαρχείου μας από αυτήν την Πόλη, εις την οποίαν το Πατριαρχείο εδρεύει από της ιδρύσεώς του, περίπου επί 1.700 χρόνια"».
Δημήτρης Κοιλιάρας

Ο Δημήτρης Κοιλιάρας γεννήθηκε στις 23 Φεβρουαρίου του 1986. Είναι Έλληνας μεσοεπιθετικός ποδοσφαιριστής, διεθνής με την Εθνική Ελπίδων. Aπό το καλοκαίρι του 2012 ανήκει στην κυπριακή ΑΕΠ Πάφου.
Καργκέζε

Το Καργκέζε (κορσικανικά: "Carghjese", γαλλικά: "Cargèse", ιταλικά: "Cargese") είναι χωριό και κοινότητα του γαλλικού διαμερίσματος της Νότιας Κορσικής, στην δυτική ακτή του νησιού της Κορσικής, 27 χιλιόμετρα βόρεια του Αζαξιό. Στην απογραφή του 2012 οι κοινότητα είχε πληθυσμό 1.263 άτομα. 

Το χωριό ιδρύθηκε στα τέλη του 18ου αιώνα από τους απογόνους μια ομάδας μεταναστών από τη Μάνη, οι οποίοι είχαν πρωτοεγκατασταθεί στην Κορσική έναν αιώνα νωρίτερα. Η οικονομία του χωριού σήμερα βασίζεται στον τουρισμό. Το Καργκέζε είναι γνωστό για τις δύο εκκλησίες του 19ου αιώνα, που είναι η μια απέναντι από την άλλη με θέα στο λιμάνι και τη θάλασσα. Μια έχει χτιστεί από τους απογόνους των Ελλήνων μεταναστών και η άλλη από τους ντόπιους Κορσικανούς.
Μανουέλ Πίντο ντα Κόστα

Ο Μανουέλ Πίντο ντα Κόστα ("Manuel Pinto da Costa", 1937-) είναι οικονομολόγος , που χρημάτισε Πρόεδρος του Σάο Τομέ και Πρίνσιπε από το 2011 ως το 2016. Διετέλεσε ξανά αρχηγός Κράτους από την ανεξαρτησία το 1975 ως το 1991. Ηγήθηκε μονοκομματικού σοσιαλιστικού καθεστώτος, υπό το κόμμα "Κίνημα για την Απελευθέρωση του Σάο Τομέ και Πρίνσιπε (MLSTP)". Ομιλεί απταίστως πορτογαλικά και γερμανικά.
Γκαμπριέλ Κόστα

Ο Γκαμπριέλ Κόστα (Gabriel Arcanjo Ferreira da Costa, γενν. το 1954) είναι πολιτικός, πρωθυπουργός του Σάο Τομέ και Πρίνσιπε, από τις 12 Δεκεμβρίου 2012 ως τις 25 Νοεμβρίου 2014. Υπηρέτησε ξανά στην πρωθυπουργία αλλά για βραχύβιο χρονικό διάστημα, από τις 28 Μαρτίου ως τις 7 Οκτωβρίου 2002.
Κάρλος Γκράσα

Ο Κάρλος Γκράσα ("Carlos Alberto Monteiro Dias da Graça", 22 Δεκεμβρίου 1931 – 17 Απριλίου 2013 ) ήταν πολιτικός από το Σάο Τομέ και Πρίνσιπε. Διετέλεσε πρωθυπουργός της νησιωτικής χώρας από το 1994 ως το 1995.
Χημικά όπλα

Με τον όρο χημικά όπλα και παλαιότερα "πολεμικά αέρια" ή "χημικά αέρια" χαρακτηρίζονται οι πάσης φύσεως χημικές ουσίες που μπορούν να μετατραπούν σε αέρια, ατμούς, σταγονίδια ή σκόνη προκειμένου σε πολεμική χρήση να καταστήσουν τον αέρα ακατάλληλο προς αναπνοή. Ο δε πόλεμος που επιχειρείται με τέτοια μέσα χαρακτηρίζεται χημικός πόλεμος.
* Σε ειρηνική περίοδο ο ίδιες αυτές χημικές ουσίες χαρακτηρίζονται «επικίνδυνα αέρια» ή «δηλητηριώδη αέρια».
Λόρο Μπορίτσι

Ο Λόρο Μπορίτσι (αλβ: "Loro Boriçi", 4 Αυγούστου 1922 - 25 Απριλίου 1984) ήταν Αλβανός ποδοσφαιριστής.
Εβαρίστο Καρβάλιο

Ο Εβαρίστο Καρβάλιο (Evaristo do Espírito Santo Carvalho, 1942-) είναι ο Πρόεδρος του Σάο Τομέ και Πρίνσιπε από το 2016. Εξελέγη πρόεδρος από τον πρώτο γύρο στις 17 Ιουλίου 2016 επικρατώντας του έως τότε προέδρου, Μανουέλ Πίντο ντα Κόστα. Υπηρέτησε και ως πρωθυπουργός της χώρας του δύο φορές, από τις 7 Ιουλίου 1994 ως τις 25 Οκτωβρίου 1994 και ξανά από τις 26 Σεπτεμβρίου 2001 ως τις 28 Μαρτίου 2002. Ανήκει στο κόμμα Ανεξάρτητη Δημοκρατική Δράση (ADI).
Μιγκέλ Τροβοάντα

Ο Μιγκέλ Τροβοάντα ("Miguel dos Anjos da Cunha Lisboa Trovoada", 1936-) είναι πολιτικός από το Σάο Τομέ και Πρίνσιπε. Διετέλεσε Πρόεδρος της χώρας κατά τα πρώτα χρόνια του πολυκομματισμού (1991 -2001) και Πρωθυπουργός νωρίτερα, από το 1975 ως το 1979. Ο γιος του, Πατρίς Τροβοάντα είναι επίσης πολιτικός.
Death Note

Το Death Note (ιαπωνικά: デスノート, Χέπμπορν: "Desu Nōto") είναι σειρά ιαπωνικών manga σε σενάριο Όμπα Τσογκούμι και εικονογράφηση Τακέσι Ομπάτα. Η ιστορία ακολουθεί τον μαθητή λυκείου Γιάγκαμι Λάιτ, ο οποίος ανακαλύπτει ένα τετράδιο με το οποίο μπορεί να σκοτώσει οποιονδήποτε γράφοντας το όνομά του σε αυτό και σκεπτόμενος το πρόσωπό του. Η πλοκή παρουσιάζει την προσπάθειά του να εξαλείψει τους εγκληματίες από την κοινωνία και να γίνει «θεός ενός νέου κόσμου», οδηγούμενος σταδιακά στην παράνοια. Εμπόδιο στα σχέδιά του στέκεται η ιαπωνική αστυνομία, με την πολύτιμη βοήθεια του καλύτερου ντετέκτιβ του κόσμου, ονόματι L.

Αρχικά, το manga δημοσιεύτηκε στο περιοδικό "Weekly Shōnen Jump" τον Δεκέμβριο του 2003 μέχρι και τον Μάιο του 2006. Η σειρά ενέπνευσε επίσης μια σειρά anime, τρεις ταινίες, δύο μυθιστορήματα και αρκετά βιντεοπαιχνίδια. Από τον Απρίλιο του 2009, το manga κυκλοφορεί στα ελληνικά από τις εκδόσεις Anubis. Το anime έκανε πρεμιέρα στις 3 Οκτωβρίου του 2006 και ολοκληρώθηκε στις 26 Ιουνίου του 2007 με 37 επεισόδια.
Μανουέλ Κίντας ντε Αλμέιντα

O Μανουέλ Κίντας ντε Αλμέιντα ("Manuel Quintas de Almeida") ήταν στρατιωτικός του Σάο Τομέ και Πρίνσιπε. Ηγήθηκε πραξικοπήματος το 1995 και κυβέρνησε για λιγότερο από μία εβδομάδα στη νησιωτική χώρα, μέχρι την παράδοση της εξουσίας πάλι σε πολιτικούς, βάσει συμφωνίας.
Joy Division

Οι Joy Division ήταν αγγλικό ροκ συγκρότημα από το Μάντσεστερ της Αγγλίας, αποτελούμενο από τους Ίαν Κέρτις (φωνητικά και περιστασιακά κιθάρα), Μπέρνταρντ Σάμνερ (κιθάρα και πλήκτρα), Πήτερ Χουκ (μπάσο, κιθάρα και φωνητικά) και Στίβεν Μόρρις (ντραμς και κρουστά). Με ένα ιδιαίτερο μουσικό ύφος, βασισμένο στους μελαγχολικούς στίχους του Κέρτις, και παρ' όλη τη μικρή χρονική παρουσία τους - αφού διαλύθηκαν μετά το θάνατο του προαναφερόμενου - κατάφεραν να αναγνωριστούν ως ένα από τα σημαντικά συγκροτήματα στον μουσικό χώρο.
Βόιοι

thumb|250px|right|Χάρτης με την εξάπλωση των Βοίων (με πράσινο στα βορειο-ανατολικά και σκούρο πράσινο στη Βόρεια Ιταλία
Οι Βόιοι "(Boii)" ήταν αρχαία κελτική φυλή, η παρουσία της οποίας βεβαιώνεται στη σημερινή Γαλλία, γύρω από τον Σηκουάνα και τον Μάρνη. Αργότερα , γύρω στα 400 π.Χ., μετανάστευσαν μέσω των Άλπεων στη βόρεια Ιταλία, στις εκβολές του Πάδου. Αποτελούσαν μέρος κελτικής ομάδας φυλών, η οποία περιλάμβανε επίσης τους Λιγγόνες (Lingones) και τους Σέμνονες (Senoni).
Πρίνσιπε

Το Πρίνσιπε (Príncipe, ελλ. Πρίγκιπας) είναι το μικρότερο από τα δύο νησιά που συναποτελούν το κράτος Σάο Τομέ και Πρίνσιπε στις δυτικές ακτές της Αφρικής. Η έκτασή του είναι 136 τετραγωνικά χιλιόμετρα και ο πληθυσμός του γύρω στις 5.000 κατοίκους.
Μετρό της Κοπεγχάγης

500px|thumb|right|Το δίκτυο μετρό της Κοπεγχάγης.
Το Μετρό της Κοπεγχάγης () είναι ένα σύστημα μετρό που εξυπηρετεί την Κοπεγχάγη, το Frederiksberg και το Tårnby στη Δανία. Το σύστημα άνοιξε το 2002 και έχει δυο γραμμές, μήκους 20,4 χλμ. και με 22 σταθμούς, μετά από μια επέκταση στον αερολιμένα της Κοπεγχάγης. Από αυτούς, οι 9 είναι υπόγειοι (με τους 3 να είναι χαμηλού βάθους και τους 6 να είναι μεγαλύτερου βάθους), οι 12 υπέργειοι (τύπου γέφυρας) και ο 1 επιφανειακός. Επί του παρόντος, σε κατασκευή βρίσκεται μια νέα γραμμή με κυκλική πορεία, μήκους 15,5 χλμ. και με 17 σταθμούς, όλοι υπόγειοι, η οποία προβλέπεται να δοθεί στην κυκλοφορία τον Ιούλιο του 2019.

Η τεχνολογία που χρησιμοποιείται στο μετρό της Κοπεγχάγης έχει εμπνεύσει και μερικές άλλες ευρωπαϊκές πόλεις για το ίδιο σύστημα μετρό. Ανάμεσά τους, περιλαμβάνονται το "Brescia Metrobus", το "Μετρό Ρώμης" και το "Μετρό Μιλάνου" στην Ιταλία, και το Μετρό Θεσσαλονίκης στην Ελλάδα.

Κατηγορία:Κοπεγχάγη
Κοπεγχάγη
Μετρο Κοπεγχαγης
Κλεισιθήρα

Στην ελληνική μυθολογία η Κλεισιθήρα ή Κλεισιθύρα ήταν θυγατέρα του Ιδομενέα, βασιλιά της Κρήτης. Μητέρα της Κλεισιθήρας ήταν η Μήδα. Ο Ιδομενέας είχε μνηστεύσει την κόρη του με τον θετό του γιο, τον Λεύκο, τέκνο του Τάλω. Ο Λεύκος όμως, τον καιρό που ο Ιδομενέας απουσίαζε στην Τροία, σκότωσε την Κλεισιθήρα και τη Μήδα.
Κλείνις

Στην ελληνική μυθολογία ο Κλείνις ήταν ένας Βαβυλώνιος ερωμένος της Αρτέμιδας και του Απόλλωνα.

Ο Κλείνις ήταν ευσεβής και πλούσιος άνθρωπος. Νόμιμη σύζυγός του ήταν η Άρπη, με την οποία είχε τρεις γιους, τον Λύκιο, τον Ορτύγιο και τον `Αρπασο, και μία κόρη, την Αρτεμίχη. Ο Κλείνις συνόδευε συχνά τον Απόλλωνα στη χώρα των Υπερβορείων, όπου έβλεπε να θυσιάζουν όνους στον θεό. Θέλησε να κάνει το ίδιο στη Βαβυλώνα, αλλά ο Απόλλων του το απαγόρευσε με την απειλή θανάτου και του συνέστησε να τηρήσει τα πατροπαράδοτα σφάγια στις θυσίες, δηλαδή πρόβατα, βόδια και γίδια. Παρόλα αυτά, οι δύο από τους γιους του Κλείνιδα, ο Λύκιος και ο Άρπασος, δεν υπάκουσαν στον Απόλλωνα: πήραν έναν όνο και ετοιμάζονταν να τον οδηγήσουν στον βωμό, όταν αιφνιδίως ο Απόλλων ενέβαλε μανία στο ζώο, το οποίο όρμησε στους δυο νέους και τους έφαγε! Το ίδιο έπαθαν και οι γονείς τους όταν, ειδοποιημένοι από τις φωνές τους, έτρεξαν να βοηθήσουν. Ωστόσο στη συνέχεια τόσο ο Απόλλων όσο και οι άλλοι θεοί λυπήθηκαν την οικογένεια και τους μεταμόρφωσαν όλους σε πτηνά.
Γκιλιέρμε Ποσέρ ντα Κόστα

Ο Γκιλιέρμε Ποσέρ ντα Κόστα (Guilherme Posser da Costa) είναι πολιτικός, ο οποίος χρημάτισε πρωθυπουργός στο Σάο Τομέ και Πρίνσιπε από το 1999 ως το 2001.
Φαμπρίσιο Κολοτσίνι

Ο Φαμπρίσιο Κολοτσίνι (Fabricio Coloccini) είναι Αργεντίνος ποδοσφαιριστής που αγωνίζεται στην άμυνα. Ανήκει στο έμψυχο δυναμικό της Νιούκαστλ.
Κλείτη

Στην ελληνική μυθολογία με το όνομα Κλείτη είναι γνωστά τα παρακάτω πρόσωπα:
# Θυγατέρα του μάντη Μέροπα, βασιλιά της Περκώτης. Αδέλφια της Κλείτης ήταν οι Άδρηστος, Άμφιος και (κατά τη "Βιβλιοθήκη Απολλοδώρου") η Αρίσβη. Η Κλείτη παντρεύτηκε τον Κύζικο, βασιλιά των Δολιόνων που σκοτώθηκε ακούσια από τον Ιάσονα. Μετά τον θάνατο του συζύγου της, η Κλείτη αυτοκτόνησε (κρεμάστηκε) από τη λύπη της. Κατά την παράδοση, τα δάκρυα των Νυμφών που θρηνούσαν την Κλείτη σχημάτισαν την ομώνυμη πηγή, τα νερά της οποίας χύνονταν στον Ελλήσποντο.
# Αμαζόνα, μία από τις 12 ακολούθους της βασίλισσας Πενθεσιλείας. Κάποτε το πλοίο που τη μετέφερε βγήκε από τη ρότα του και πήγε στην Ιταλία, όπου η Κλείτη ίδρυσε ομώνυμη πόλη.